als_Latn dik_Latn sag_Latn
Basha, gjatë fjalimit të tij në çadrën e ngritur para kryeministrisë, sulmoi edhe shoqërinë civile, duke u shprehur se një pjesë e tyre është e financuar nga krimi.
“Një pjesë e shoqërisë civile janë të financuara nga krimi, ndërkohë që qeveria është e bërë njësh me krimin dhe trafikantët. Ku ishte shoqëria civile kur kjo qeveri kriminalizoi Parlamentin? Mbi 50 shoqata janë bërë pjesë e elitës së kriminalizuar, - tha Basha. - Ligji i mbetjeve, është një pabesi e kryeministrit ndaj qytetarëve. Rama ka shkelur premtimin para shqiptarëve për importin e mbetjeve, pasi premtoi se do ta anulonte ligjin. Kryeministri duhet të përgjigjet për kontejnerët me mbetje që qarkullojnë në Shqipëri dhe Prokuroria të nisë menjëherë hetimet. Një gjë është e sigurt, që përgjegjësit do të përballen me ligjin”.
Po ashtu, Basha tha se qeveria nuk kërkon ta bëjë ligjin e Vettingut sipas kushtetutës. Sipas tij, zgjedhjet e lira dhe të ndershme, janë jetike për vendin. /e.a/afp.al/
als_Latn als_Latn als_Latn